

PROJEKTS uz 19.09.2024.

vēlamais datums izskatīšanai: domē: 26.09.2024.

sagatavotājs: Ilona Gotharde

ziņotājs: Ilona Gotharde, Juris Krūze, Aivars Dundurs

 LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par ūdenssaimniecības un siltumapgādes pakalpojumu**

**tarifu piemērošanu Carnikavas pagastā**

Ādažu novada pašvaldības dome 22.07.2022. pieņēma lēmumu Nr. 320 “Par Carnikavas pagasta ūdenssaimniecības nodošanu SIA “Ādažu ūdens””, un 26.04.2023. pieņēma lēmumu Nr. 162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks””, uzdodot pašvaldības aģentūrai “Carnikavas komunālserviss” (turpmāk - Aģentūra) nodot pašvaldības SIA “Ādažu namsaimnieks” (turpmāk – ĀN), bet Carnikavas pagasta centralizētās siltumapgādes funkcijas un nodot pašvaldības SIA “Ādažu ūdens” (turpmāk – ĀŪ) Carnikavas pagasta centralizētās ūdenssaimniecības funkcijas līdz 2024. gada 31. oktobrim.

Pašvaldību likuma 4. panta pirmās daļas 1.punkts nosaka, ka pašvaldības autonomā funkcija ir organizēt iedzīvotājiem ūdenssaimniecības un siltumapgādes pakalpojumus neatkarīgi no tā, kā īpašumā atrodas dzīvojamais fonds.

Ar pašvaldības domes 26.09.2024. saistošajiem noteikumiem Nr. \_\_/2024 “Grozījums Ādažu novada pašvaldības 2022. gada 23. februāra saistošajos noteikumos Nr. 17/2022 "Pašvaldības aģentūras "Carnikavas komunālserviss" nolikums"” no Aģentūras darbības mērķiem izslēgts deleģējums organizēt un sniegt komunālos pakalpojumus domes noteiktajā kārtībā.

Ar pašvaldības domes 26.09.2024. lēmumu Nr. \_\_\_ “Par grozījumiem sabiedrisko pakalpojumu līgumos ar SIA “Ādažu ūdens” un SIA “Ādažu namsaimnieks”” nolemts pilnvarot SIA “Ādažu ūdens” ar 01.11.2024. sniegt sabiedriskos pakalpojumus (ūdensapgāde, notekūdeņu savākšana, attīrīšana un novadīšana) Carnikavas pagasta Carnikavā, Lilastē, Garciemā, Mežgarciemā un Kalngalē, kā arī pilnvarot SIA “Ādažu namsaimnieks” ar 01.11.2024. sniegt siltumapgādes sabiedriskos pakalpojumus Carnikavas pagastā, Carnikavā.

Maksa par Aģentūras sniegtajiem ūdensapgādes un siltumapgādes pakalpojumiem bija apstiprināta attiecīgi, ar pašvaldības 2022. gada 23. marta saistošajiem noteikumiem Nr. 27/2022 "Par pašvaldības aģentūras "Carnikavas komunālserviss" maksas pakalpojumiem ūdensapgādē, notekūdeņu novadīšanā un attīrīšanā" un pašvaldības 2022. gada 22. jūnija saistošajiem noteikumiem Nr. 61/2022 "Par pašvaldības aģentūras "Carnikavas komunālserviss" maksas pakalpojumiem siltumenerģijas apgādē un ūdensapgādē" (turpmāk – CKS saistošie noteikumi).

Pamatojoties uz to, ka CKS saistošie noteikumi bija izdoti, pamatojoties uz Publisko aģentūru likuma 17. panta ceturto daļu, kas reglamentē pašvaldības aģentūras sniegto maksas pakalpojumu noteikšanu un to cenrāža apstiprināšanu, un no 01.11.2024. Aģentūra vairs nesniegs attiecīgos pakalpojumus, ar pašvaldības domes 26.09.2024. saistošajiem noteikumiem Nr. \_\_\_\_ “Par saistošo noteikumu atzīšanu par spēku zaudējušiem” CKS saistošie noteikumi ir atzīti par spēku zaudējušiem ar 01.11.2024.

Savukārt, ĀŪ un ĀN ar 01.11.2024., pamatojoties uz iepriekšminētajiem domes lēmumiem, tiek paplašināta darbības zona sakarā ar papildu teritorijas pievienošanu.

Attiecībā uz šādiem gadījumiem ūdenssaimniecības pakalpojumiem tarifu/maksas piemērošanas kārtība ir noteikta Sabiedrisko pakalpojumu regulēšanas komisijas padomes 23.10.2014. lēmumā Nr.1/14 “[Vispārējās atļaujas, reģistrācijas un informācijas iesniegšanas noteikumi ūdenssaimniecības nozarē](https://likumi.lv/ta/id/269761-visparejas-atlaujas-un-registracijas-noteikumi-udenssaimniecibas-nozare)” (turpmāk – Regulatora lēmums Nr. 1/14), bet attiecībā uz siltumapgādes pakalpojumiem –  Sabiedrisko pakalpojumu regulēšanas komisijas padomes 07.03.2019. lēmumā Nr.1/3 [“Vispārējās atļaujas un reģistrācijas noteikumi enerģētikas nozarē” (turpmāk – Regulatora lēmums Nr.1/3).](https://likumi.lv/ta/id/305449-visparejas-atlaujas-un-registracijas-noteikumi-energetikas-nozare)

Atbilstoši Regulatora lēmuma Nr. 1/14 3. punktam, komersants iesniedz regulatoram informāciju par tā nosaukuma, darbības zonas, kā arī citu komersantu reģistrā ietverto ziņu maiņu 30 dienu laikā pēc attiecīgo izmaiņu veikšanas. Ja komersantam mainās darbības zona sakarā ar papildu teritorijas pievienošanu, komersants vienlaicīgi norāda komersantam pievienotajā teritorijā ūdenssaimniecības pakalpojumu lietotājiem piemērojamo komersantam apstiprināto vienoto tarifu vai papildu teritorijā ūdenssaimniecības pakalpojumu lietotājiem iepriekš piemēroto maksu vai tarifu par ūdenssaimniecības pakalpojumiem saskaņā ar šo noteikumu 21.2 vai 21.3punktu, to pamatojot, ņemot vērā 21.4punktu.

Saskaņā ar Regulatora lēmuma Nr. 1/14 /ar grozījumiem, kas veikti ar 28.10.2021. Regulatora lēmumu Nr.1/11/ 21.3 punktu, pēc regulējamo sabiedrisko ūdenssaimniecības pakalpojumu sniegšanas papildu teritorijas pārņemšanas, ja komersanta spēkā esošā tarifa aprēķinam izmantotie ūdenssaimniecības pakalpojumu apjoma rādītāji salīdzinājumā ar [21.4 punktā](https://likumi.lv/ta/id/269761#p21_4) minētajām prognozēm attiecībā uz gada periodu visā darbības zonā mainās vairāk nekā par 10%, komersants piemēro pievienotajā teritorijā ūdenssaimniecības pakalpojumu lietotājiem iepriekš piemēroto maksu vai tarifu par ūdenssaimniecības pakalpojumiem, līdz stājas spēkā regulatora noteiktais tarifs, un sešu mēnešu laikā pēc regulējamo sabiedrisko ūdenssaimniecības pakalpojumu sniegšanas papildu teritorijas reģistrācijas komersantu reģistrā aprēķina un iesniedz regulatoram jaunu tarifu projektu. Ja komersants objektīvu iemeslu dēļ nevar sešu mēnešu laikā iesniegt aprēķinātu tarifu projektu kopā ar tarifu aprēķina projektā minēto tarifus veidojošo izmaksu pamatojumu, komersants, norādot objektīvus iemeslus, lūdz regulatoram noteikt citu tarifu projekta un izmaksu pamatojuma iesniegšanas termiņu, un regulators var noteikt citu termiņu.

Atbilstoši Regulatora lēmuma Nr. 1/3 25.1 punktam, komersants iesniedz regulatoram informāciju par tā nosaukuma, darbības zonas, kā arī citu komersantu reģistrā ietverto ziņu maiņu 30 dienu laikā pēc attiecīgo izmaiņu veikšanas. Ja komersantam mainās darbības zona sakarā ar papildu teritorijas pievienošanu, komersants vienlaicīgi norāda komersantam pievienotajā teritorijā pakalpojumu lietotājiem piemērojamo komersantam apstiprināto vienoto tarifu vai papildu teritorijā pakalpojumu lietotājiem iepriekš piemēroto maksu vai tarifu par sabiedrisko pakalpojumu sniegšanu siltumapgādē saskaņā ar šo noteikumu 8.1 vai 8.2punktu, to pamatojot.

Saskaņā ar Regulatora lēmuma Nr. 1/3 8.13 punktu, pēc regulējamo sabiedrisko pakalpojumu sniegšanas papildu teritorijas pārņemšanas siltumapgādē, ja komersanta spēkā esošā tarifa aprēķinam izmantotā regulējamo sabiedrisko pakalpojumu apjoma rādītāju prognoze attiecībā uz gada periodu visā darbības zonā mainās mazāk nekā par 10%, komersants, līdz stājas spēkā regulatora noteiktais tarifs, pakalpojumu lietotājiem pievienotajā teritorijā piemēro pievienotajā teritorijā iepriekš piemēroto maksu vai tarifu par sabiedrisko pakalpojumu sniegšanu siltumapgādē, ja komersantam darbības zonā apstiprināti atšķirīgi tarifi dažādām administratīvajām teritorijām. Ja pievienotajā teritorijā līdz šim nav bijis regulatora noteikts tarifs, komersants aprēķina un iesniedz regulatoram jaunu tarifu projektu sešu mēnešu laikā pēc regulējamo sabiedrisko pakalpojumu sniegšanas papildu teritorijas reģistrācijas siltumenerģijas tirgotāju reģistrā. Ja komersants objektīvu iemeslu dēļ nevar sešu mēnešu laikā iesniegt aprēķinātu tarifu projektu kopā ar tarifu aprēķina projektā minēto tarifus veidojošo izmaksu pamatojumu, komersants, norādot objektīvus iemeslus, lūdz regulatoram noteikt citu tarifu projekta un izmaksu pamatojuma iesniegšanas termiņu, un regulators var noteikt citu termiņu.

Pamatojoties uz Pašvaldību likuma 4. panta pirmās daļas 1. punktu, 10. panta pirmās daļas 21.punktu, Regulatora lēmuma Nr. 1/14 3. un 21.3 punktu, Regulatora lēmuma Nr. 1/3 25.1 un 8.13. punktu, Ādažu novada pašvaldības dome

**NOLEMJ:**

1. Noteikt, ka ar 01.11.2024., līdz stājas spēkā jauns Sabiedrisko pakalpojumu regulatora noteiktais tarifs, ūdenssaimniecības pakalpojumu lietotājiem Carnikavas pagastā piemērojams iepriekš, ar pašvaldības domes 2022. gada 23. marta saistošajiem noteikumiem Nr. 27/2022 "Par pašvaldības aģentūras "Carnikavas komunālserviss" maksas pakalpojumiem ūdensapgādē, notekūdeņu novadīšanā un attīrīšanā" apstiprinātais tarifs par ūdenssaimniecības pakalpojumiem (1. pielikums);
2. Noteikt, ka ar 01.11.2024., līdz stājas spēkā jauns Sabiedrisko pakalpojumu regulatora noteiktais tarifs, siltumapgādes pakalpojumu lietotājiem Carnikavas pagastā piemērojams iepriekš, ar pašvaldības domes 2022. gada 22. jūnija saistošajiem noteikumiem Nr. 61/2022 "Par pašvaldības aģentūras "Carnikavas komunālserviss" maksas pakalpojumiem siltumenerģijas apgādē un ūdensapgādē" apstiprinātais tarifs par siltumapgādes pakalpojumiem (2. pielikums).
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

IDRV, ĀŪ, ĀN - @

Ilona Gotharde, 22032341